Guvernul PSD-PNL nu vrea investiții, ci bani gheață. Hidroelectrica va distribui acționarilor tot profitul obținut în 2023
Compania Hidroelectrica va distribui tot profitul obținut anul trecut acționarilor.
Este unul record, de 6,3 miliarde de lei, din care nu se mai păstrează nimic pentru investiții, în ciuda declarațiilor repetate ale politicienilor, mai ales ale celor de la guvernare, conform cărora independența energetică este vitală pentru România.
Cei mai mulți bani, sub formă de dividende, vor ajunge chiar la stat, pentru că Ministerul Energiei deține 80% din pachetul de acțiuni.
Și românii care au cumpărat acțiuni, după listarea companiei pe bursă, vor primi aproape 14 lei brut pentru fiecare acțiune.